Document ID: 31985R1388

*****
ΚΑΝΟΝΙΣΜΟΣ (ΕΟΚ) αριθ. 1388/85 ΤΗΣ ΕΠΙΤΡΟΠΗΣ
της 24ης Μαΐου 1985
για την κατάταξη ορισμένων προϊόντων στη διάκριση 12.04 Α του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2),
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις σχετικά με τη δασμολογική κατάταξη τεμαχισμένων ζαχαροτεύτλων από τα οποία έχει αφαιρεθεί μερικώς η ζάχαρη, ακόμη και αν έχουν λάβει τη σχήμα σβόλων, είτε απευθείας με πίεση είτε με προσθήκη συνδετικής ουσίας (έως 3% περίπου σε βάρος) και τα οποία παρουσιάζουν περιεκτικότητα σε ζαχαρόζη, (συμπεριλαμβανομένης της ζαχαρόζης που ενδεχομένως προέρχεται από τη συνδετική ουσία), που υπερβαίνει το 10 % κατά βάρος επί ξηράς ύλης·
ότι η διάκριση 12.04 Α του Κοινού Δασμολογίου που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3400/84 (4), περιλαμβάνει τα ζαχαρότευτλα·
ότι η διάκριση 23.03 Β Ι του Κοινού Δασμολογίου περιλαμβάνει, μεταξύ άλλων, τους αποζαχαρωμένους πολτούς τεύτλων·
ότι για να υπάρξει διάκριση μεταξύ των ζαχαροτεύτλων και πολτών τεύτλων είναι απαραίτητο να καθοριστεί ένα όριο περιεκτικότητας σε ζαχαρόζη· ότι είναι εύλογο να καθοριστεί από το όριο στο 10 %·
ότι, κατά συνέπεια, τα τεμαχισμένα ζαχαρότευτλα από τα οποία έχει μερικώς αφαιρεθεί η ζάχαρη και τα οποία παρουσιάζουν περιεκτικότητα σε ζαχαρόζη (συμπεριλαμβανομένης της ζαχαρόζης που ενδεχόμενα προέρχεται από τη συνδετική ουσία) που υπερβαίνει το 10 % κατά βάρος επί ξηράς ύλης πρέπει να καταταγούν στη διάκριση 12.04 Α του Κοινού Δασμολογίου·
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα τεμαχισμένα ζαχαρότευτλα από τα οποία έχει μερικώς αφαιρεθεί η ζάχαρη, ακόμη και εάν έχουν λάβει το σχήμα σβόλων, είτε επευθείας με πίεση, είτε με προσθήκη συνδετικής ουσίας (έως 3 % περίπου σε βάρος) και τα οποία παρουσιάζουν περιεκτικότητα σε ζαχαρόζη (συμπεριλαμβανομένης της ζαχαρόζης που ενδεχομένως προέρχεται από τη συνδετική ουσία) που υπερβαίνει το 10 % κατά βάρος επί ξηράς ύλης πρέπει να κατατάσσονται στη διάκριση του Κοινού Δασμολογίου:
12.04 Ζαχαρότευτλα (έστω και τεμαχισμένα), νωπά, αποξηραμένα ή σε σκόνη. Ζαχαροκάλαμα:
Α. Ζαχαρότευτλα.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 1985.

Labels: 3
17